|  |  |  |
| --- | --- | --- |
| **Saksframlegg** |  |  |
|  |  |
|  |  |
|  |  |  |

**Saksgang:**

|  |  |
| --- | --- |
| **Styre** | **Møtedato** |
| Styret Helsetjenestens driftsorganisasjon for nødnett HF | 25. januar 2024 |

**SAK 09-2024**

**Orienteringssak – Usikkerhet knyttet til integrasjon og utrulling av ny kommunikasjonsløsning til AMK-sentralene**

***Forslag til vedtak:***

1. Styret tar saken til orientering

Gjøvik, 18. januar 2024

Lars Erik Tandsæther

Administrerende direktør

# Administrerende direktørs anbefaling

Administrerende direktør anbefaler at styret tar saken til orientering i og med at risikoen kan påvirke HDOs ressursbruk og mulighet for å etterleve KAK prosjektets fremdrift som inkluderer utfasing av ICCS.

**Bakgrunn**

Prosjekt for utvikling og pilotering av nytt kart og oppdragshåndteringsverktøy for AMK-sentralene (AMK IKT prosjektet) skal realisere fremtidens arbeidsflate på AMK-sentralene. Prosjektet har inngått kontrakt med Locus Solutions AS om leveranse av produktet Locus Emergency. AMK IKT prosjektet har meddelt HDO at all kommunikasjonsfunksjonalitet skal integreres i Locus Emergency. For å kunne realisere dette må all funksjonalitet i kommunikasjonsløsningen integreres med Locus Emergency.

Parallelt med AMK IKT har HDO v/ KAK prosjektet inngått kontrakt med Frequentis AG om leveranse av fremtidens kommunikasjonsløsning (LifeX). KAK prosjektet omfatter anskaffelse, etablering, samt utskifting av ICCS med LifeX. Business caset for KAK prosjektet er godkjent av HDO sitt styre, samt styrene i alle RHFene. En viktig føring for dette business caset er å få erstattet ICCS med LifeX for samtlige brukersteder innen 12 måneder fra løsningen er ferdig utviklet. Dette må da skje i perioden fra start andre kvartal 2025 med ferdigstillelse innen utgangen av første kvartal 2026, slik at service og supportkostnader på ICCS kan bortfalle. En senere utfasing av ICCS vil være i strid med oppdatert business case og vil medføre økte kostnader og lengre periode med dobbel drift for HDO.

I opprinnelig plan mellom prosjektene fra 2019 skulle AMK IKT prosjektet integrere seg med ny kommunikasjonsløsning fra HDO slik at begge løsningene kunne settes i drift samtidig. Da Motorola trakk seg fra KAK1 kontrakten ble det besluttet å integrere Locus løsningen mot ICCS samt gå i drift med dette. Integrasjon med LifeX skulle gjøres i AMK IKT prosjektets fase 2.

På slutten av 2023 meddelte AMK IKT at de er forsinket og at de foreløpig ikke har noen ny plan. De har indikert at de ønsker å gå i prøvedrift med AMK Bergen på høsten 2024 og AMK Oslo i starten av 2025, men at det foreløpig ikke eksisterer en offisiell plan for dette. Samtidig er KAK prosjektet i spesifiseringsfasen, og foreløpig i rute.

**Beskrivelse av risiko**

KAK prosjektet skal ferdigstille innføringsprosjektet inkludert nedkobling av ICCS innen utgangen av første kvartal 2026. For å kunne gjennomføre dette er prosjektet avhengig av klare føringer fra AMK IKT prosjektet og helseregionene for hvordan kommunikasjonsfunksjonaliteten skal kunne betjenes på AMK-sentralene og hvilke innføringsscenarier som er akseptable. KAK prosjektet opplever at følgende er uavklart og dermed anser følgende punkter som risikoer:

1. Det eksisterer ingen plan for integrasjon av Locus Emergency med LifeX. Det er uttalt at dette blir en høyt prioritert integrasjon i AMK IKT prosjektets fase 2, men hverken plan eller omfang av integrasjonen er definert.
2. Omfanget av integrasjonen og derav kostnadene for dette arbeidet er ikke definert. Ansvar for finansiering av integrasjonen er tillagt AMK IKT prosjektet, HDO er ikke kjent med om det er avsatt midler til dette arbeidet.
3. AMK IKT prosjektet omfatter ikke en nasjonal innføring av Locus Emergency. Kun to lokasjoner, AMK Bergen og AMK Oslo vil bli pilotert. Plan for utrulling av løsningen vil avhenge av regionale innføringsplaner.
4. Det gjenstår mye utviklingsarbeider i AMK IKT prosjektet, og dette kan bli ytterligere forsinket. KAK prosjektet har også mye arbeide foran seg, men LifeX standardproduktet dekker 89% av kravene til KAK, slik at utviklingsarbeidet på denne løsningen er vesentlig mindre enn i AMK IKT løsningen.
5. Noen av helseregionene uttrykker ønske om et eget LifeX grensesnitt på AMK-sentralen. Dersom dette skal leveres er HDO avhengig av en klar bestilling på dette.

HDO opplever at ansvar for å utrede punktene over ikke enkelt kan plasseres hos enten AMK IKT prosjektet eller hos helseregionene. Samtidig er KAK prosjektet avhengig av innføringsplan og innføringskonsept bestemmes i god tid slik at gjennomføringen kan planlegges.

**Risikoreduserende tiltak**

For å ta ned generell risiko for at integrasjonen ikke kommer på plass i tide slik at ICCS ikke kan kobles ned innen utgangen av første kvartal 2026 er følgende tiltak identifisert:

1. Legge innføring av legevaktsentraler og akuttmottak først i innføringsplanen og AMK-sentralene til sist. Dette gir AMK IKT mere tid til å få på plass integrasjonen (sett i forhold til oppstart av innføringsprosjektet som er 1. april 2025), men utskiftingen må fortsatt være gjennomført innen utgangen av første kvartal 2026.
2. AMK IKT omdirigerer Locus ressurser som jobber med integrasjonen mot ICCS til å jobbe med integrasjon mot LifeX. Forsinkelsen som har oppstått i AMK IKT gjør at prosjektene nærmer seg hverandre i tid. LifeX løsningen er planlagt klar for innføring fra 1. april 2025. Uoffisiell plan for AMK IKT sier at pilotfasen for prosjektet vil pågår ut første kvartal 2025. Mye tyder dermed på at innføring av LifeX og utrulling av Locus Emergency vil sammenfalle i tid.
3. LifeX integreres mot dagens AMIS/Transmed på AMK-sentralene slik at innfasing av LifeX kan gjøres uavhengig av innføringsprosjektet for Locus Emergency

Risiko ved integrasjon har tidligere også vært diskutert i prosjektstyret for KAK 2 prosjektet. Denne oppdateringen i saken vil bli løftet inn i første prosjektstyremøte 21.februar.

Trykte vedlegg:

* Ingen

Utrykte vedlegg:

* Ingen